<classify> Kocha wa Taifa Stars Emmanuel Amunike amesema kuwa bado wana nafasi katika michuano ya Afcon inayoendelea nchini Misri. Ingawa Taifa Stars wamepoteza mechi zote mbili dhidi ya Senegal 2-0 na Kenya 2-3, Amunike akiongea na mtandao wa Completesports.com ameuambia kuwa nguvu zake zote amezielekeza kwenye mechi dhid ya Algeria itakayopigwa Jumatatu. Baada ya kuulizwa kuwa haoni huu ndo mwisho wa Stars kwenye mashindano hayo amedai kuwa bado hawajakata tamaa na wanachopambania sasa hivi ni heshima ya nchi. Sidhani. Hatujakata tamaa bado na tunakila sababu ya kuendelea kucheza, alizungmza kocha huyo raia wa Nigeria na mshindi wa kombe hilo mwaka 1994. Jina la timu yetu liko matatani, na hapa tunazungumzia sifa ya nchi, na usisahau kuna uwezekano wa best loser. Tutafanya kila linalowezekana , na Mungu ndie msemaji wa mwisho, Aliongezea Amunike Taifa Stars wanakabiliwa na kibarua kigumu cha kufuzu hatua ya 16 bora kufuatia vipigo viwili mfululizo cha kwanza ni kwenye mechi ya Senegal na cha pili ni kutoka kwa majirani zao Kenya. Ili Taifa Stars wapate matumaini ya kusonga mbele itabidi washinde mechi ya Jumatatu dhidi ya Algeria na kuiombea Kenya wacapwe kipigo cha mbwa mwizi na pia matokeo kwenye magroup mengine ambayo yataiweka vizuri Stars na kupewa nafasi ya best loser.  <topic>: michezo 